CELEX: 62006CA0532
Language: hu
Date: 2008-01-24 00:00:00
Title: C-532/06. sz. ügy: A Bíróság (első tanács) 2008. január 24-i ítélete (a Symvoulio tis Epikrateias [Görögország] előzetes döntéshozatal iránti kérelme) – Emm. G. Lianakis AE, Sima Anonymi Techniki Etaireia Meleton kai Epivlepseon, Nikolaos Vlachopoulos kontra Dimos Alexandroupolis, Planitiki AE, Aikaterini Georgoula, Dimitrios Vasios, N. Loukatos kai Synergates AE Meleton, Eratosthenis Meletitiki AE, A. Pantazis – Pan. Kyriopoulou kai syn/tes os Filon OE, Nikolaos Sideris (92/50/EGK irányelv – Szolgáltatásnyújtásra irányuló közbeszerzési szerződések – Tanulmány készítése a telekkönyvezésről, az urbanizációról és ezek végrehajtásáról valamely városrészben – Alkalmassági követelményként , illetve bírálati részszempontként meghatározható feltételek – Gazdaságilag összességében legelőnyösebb ajánlat – A közbeszerzési eljárást megindító hirdetményben vagy a dokumentációban meghatározott bírálati részszempontok betartása – A bírálati részszempontokra vonatkozó súlyszámok és alszempontok utólagos megállapítása – A pályázókkal szembeni egyenlő bánásmód elve és az átláthatóság követelménye)

8.3.2008   
            
            
               HU
            
            
               Az Európai Unió Hivatalos Lapja
            
            
               C 64/11
            
         A Bíróság (első tanács) 2008. január 24-i ítélete (a Symvoulio tis Epikrateias [Görögország] előzetes döntéshozatal iránti kérelme) – Emm. G. Lianakis AE, Sima Anonymi Techniki Etaireia Meleton kai Epivlepseon, Nikolaos Vlachopoulos kontra Dimos Alexandroupolis, Planitiki AE, Aikaterini Georgoula, Dimitrios Vasios, N. Loukatos kai Synergates AE Meleton, Eratosthenis Meletitiki AE, A. Pantazis – Pan. Kyriopoulou kai syn/tes os „Filon” OE, Nikolaos Sideris
   (C-532/06. sz. ügy) (1)
   
   (92/50/EGK irányelv - Szolgáltatásnyújtásra irányuló közbeszerzési szerződések - Tanulmány készítése a telekkönyvezésről, az urbanizációról és ezek végrehajtásáról valamely városrészben - „Alkalmassági követelményként’, illetve „bírálati részszempontként’ meghatározható feltételek - Gazdaságilag összességében legelőnyösebb ajánlat - A közbeszerzési eljárást megindító hirdetményben vagy a dokumentációban meghatározott bírálati részszempontok betartása - A bírálati részszempontokra vonatkozó súlyszámok és alszempontok utólagos megállapítása - A pályázókkal szembeni egyenlő bánásmód elve és az átláthatóság követelménye)
   (2008/C 64/15)
   Az eljárás nyelve: görög
   A kérdést előterjesztő bíróság
   a Symvoulio tis Epikrateias
   Az alapeljárás felei
   
      Felperesek: Emm. G. Lianakis AE, Sima Anonymi Techniki Etaireia Meleton kai Epivlepseon, Nikolaos Vlachopoulos
   
      Alperesek: Dimos Alexandroupolis, Planitiki AE, Aikaterini Georgoula, Dimitrios Vasios, N. Loukatos kai Synergates AE Meleton, Eratosthenis Meletitiki AE, A. Pantazis – Pan. Kyriopoulou kai syn/tes os „Filon” OE, Nikolaos Sideris
   Tárgy
   Előzetes döntéshozatali kérelem – Symvoulio tis Epikrateias – A szolgáltatásnyújtásra irányuló közbeszerzési szerződések odaítélési eljárásainak összehangolásáról szóló 1992. június 18-i 92/50/EGK tanácsi irányelv (HL L 209., 1. o. magyar nyelvű különkiadás 6. fejezet 1. kötet 322. o.) 36. cikkének értelmezése – Közbeszerzési szerződés odaítélésének szempontjai – Az egyes szempontok súlyszámainak utólagos, a közbeszerzési eljárás során történő rögzítése
   Rendelkező rész
   Az 1997. október 13-i 97/52/EK európai parlamenti és tanácsi irányelvvel módosított, a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 1992. június 18-i 92/50/EGK tanácsi irányelvnek az egyenlő bánásmód elvének és az ebből eredő átláthatóság követelményének fényében értelmezett 36. cikke (2) bekezdésével ellentétes az, ha valamely közbeszerzési eljárás keretében az ajánlatkérő a közbeszerzési eljárást megindító hirdetményben vagy a dokumentációban meghatározott bírálati részszempontokra vonatkozó súlyszámokat és alszempontokat utólagosan állapítja meg.
   
      (1)  HL C 56., 2007.3.10.